
Eredet és eredetiség a barokk zene előadásában

A historikus előadás fogalma ma már minden zenei körben ismert. A 20. század első évtizedei óta mondhatni követelménnyé vált a régi zene úgynevezett hiteles, autentikus előadása. Dolgozatom célja a historikus előadásmód történetének és érvrendszerének felvázolása, valamint annak, az irányzat kritikájának szempontjaival való összevetése. A zene korhű értelmezésének mozgalma számos kérdést vet fel, melyekre a jelen dolgozat egyfajta választ keres, helyet adva a továbbgondolásra is: Miért fordult a figyelem az utóbbi másfél évszázadban pont a romantika előtti korok zenéjére, mi változott a zenetörténet értékelésében, mit értünk hiteles előadás alatt, mitől lesz az hiteles, illetve mitől hitelesebb egy korhű értelmezés egy modernnél?
A zenetudományi kutatások legnagyobb része a zenei művek szerkezeti, történeti vagy esztétikai elemzésére fektetik a hangsúly, eltekintve a hallgatók észlelésének problémakörétől. A historikus előadásmód relevanciája viszont leginkább a befogadók viszonyulásában ragadható meg. Dolgozatom gyakorlati vizsgálata egy befogadó központú felmérés eredményeinek elemzése, mely a barokk zene historikus előadásának hatását méri fel a mai fiatal korosztály zeneértésében. A kutatásban résztvevő fiatal, nem professzionális zenei előadó személyek Johann Sebastian Bach 18. Goldenberg-variációját (BWV 988) hallgatták meg Glenn Gould, Daniel Barenboim, illetve Pierre Hantai előadásában. Az egyes felvételek meghallgatását követően egy-egy kérdéssorra válaszoltak, mely megpróbálta rögzíteni úgy személyes tapasztalataikat, mint előzetes tudásukat, tudatosságukat a historikus előadásmódot illetően. 



